Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр. 124/15), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/19) и согласно одредбите на Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од С.M., поднесена против Општина Врапчиште, на 01.08.2025 година го донесе следното

**Р Е Ш Е Н И Е**

Жалбата од С.M., поднесена против Општина Врапчиште, заведена во архивата на Агенцијата за заштита на правото на слободен пристап до информациите од јавен карактер со бр.08-416 на 30.07.2025 година **СЕ ОТФРЛА како ненавремена**.

**О Б Р А З Л О Ж Е Н И Е**

С.M., како што е наведено во Жалбата, на 09.06.2025 година поднел Барање за пристап до информации од јавен карактер до Општина Врапчиште, со кое побарал по е-маил, или на адреса на Собранието, да му бидат доставени во електронска и во хартиена форма, следните информации:

„А) ОСНОВНИ ПОДАТОЦИ ЗА ПРОТИВПОЖАРНАТА ЕДИНИЦА

1. Правен статус и основање:

о Акт за основање на противпожарната единица (решение, одлука или друг документ)

о Правна основа за формирање на единицата согласно член 5 од Законот за

пожарникарство

о Анализа за усогласеност со член 5 ставови (3) и (4) од Законот за

пожарникарство

о „Датум на започнување со работа

о Сегашен правен статус на единицата

2. Организациска структура:

о Организациона шема на единицата

о Систематизација на работните места

о „Раководна структура и одговорности

Б) КАДРОВСКИ СОСТАВ

3. Вработени лица:

о Вкупен број на вработени во единицата (редовни и договорни)

о Структура по работни позиции (командир, заменик, административен персонал)

о Стручна квалификација на секое вработено лице

о „Податоци за завршени обуки и сертификати

о Список на вработени со години на работно искуство

4. Работни односи:

о Вид на вработување (редовни, договорни, привремени)

о „Износи на месечни плати по категории

ое „Дополнителни надоместоци и бенефиции

о „Работно време и организација на смени

В) ТЕХНИЧКА ОПРЕМЕНОСТ И ИНФРАСТРУКТУРА

5. Објекти и простории:

о Површина и карактеристики на објектот

о „Година на изградба/реконструкција

о Сопственички односи (сопственост, закуп, концесија)

о Инвентарен список на објектот

6. Возен парк и опрема:

о Детален список на сите противпожарни возила (тип, година, регистарски број)

о Техничкикарактеристики на возилата

о „Состојба на возилата (исправни, во ремонт, неисправни)

о „Список на противпожарна опрема (апарати, црева, скали, заштитна опрема)

о „Инвентарен список на целокупната опрема со вредности

7. Техничко одржување:

о Програма за редовно одржување на возилата и опремата

о Трошоци за одржување по години (2022, 2023, 2024)

о Договори за сервисирање и одржување

Г) ОПЕРАТИВНА ДЕЈНОСТ И СТАТИСТИКИ

8. Интервенции и активности:

о Број на интервенции по години (2022, 2023, 2024, 2025 до денес)

о Видови интервенции (пожари, сообраќајки, технички помош, итн.)

о Време на одзив по интервенции

о Соработка со други противпожарни единици

9. Превентивни активности:

о „Програми за едукација на граѓаните

о Инспекциски надзори во објекти

о Учество во вежби и обуки

о Соработка со училишта и институции

10. Покриеност на територијата:

о Територија што ја покрива единицата (квадратни километри)

о Населени места што ги опслужува

о Време потребно за пристап до најоддалечените точки

о „Мапа на покриеност

Д) ФИНАНСИСКИ ПОДАТОЦИ

11. Извори на финансирање:

о „Детална разбивка на финансирањето по извори (општински буџет, државен

буџет, ЕУ фондови, други)

о Годишни буџети на единицата (2022, 2023, 2024, 2025)

о Проценти на учество на различни извори во финансирањето

12. Трошоци по категории:

о „Персонални трошоци (плати, надоместоци, осигурување)

о Оперативни трошоци (гориво, комуналии, материјали)

о Инвестициски трошоци (набавки, реконструкции)

ос Трошоци за одржување и сервисирање

13. ЕУ проектот "СВО55-ВОВОЕВ ЕТВЕ5НЈЦЕДТО" :

о „Целосна документација за проектот

о „Договор за финансирање со ЕУ

о „Буџет на проектот по категории трошоци

о Извештаи за реализација и потрошени средства

о Фактури и документација за набавки

о Завршен финансиски извештај

Ѓ) ПРАВНИ И РЕГУЛАТОРНИ АСПЕКТИ

14. Законска усогласеност:

о Правни мислења за усогласеност со член 5 ставови (3) и (4) од Законот за

пожарникарство

о Анализи за можноста за формирање на територијална единица во Општина

Врапчиште

о Мислења и анализи за усогласеност со Законот за пожарникарство

о Кореспонденција со Министерството за локална самоуправа.

о Кореспонденција со Дирекцијата за заштита и спасување

о Предлог-иницијативи за промена на законодавството

15. Дозволи и лиценци:

о Сите потребни дозволи за функционирање

о Лиценци за персоналот

о Сертификати за опремата и возилата

о Проверки на исправност и безбедност

16. Правна основа за функционирање:

о Детална анализа за усогласеност со член 5 од Законот за пожарникарство

о Правни мислења за можноста Општина Врапчиште да формира територијална единица :

о Образложение за правната основа на функционирањето во контекст на

важечкото законодавство

о Правни ризици и препораки за решавање на констатираните проблеми

соо

Е) СОРАБОТКА И КООРДИНАЦИЈА

17. Институционална соработка:

о Договори за соработка со други противпожарни единици

о Меморандуми за соработка (регионални, меѓународни)

о „Протоколи за координација со државните служби

о Извештаи од заеднички активности

18. Комуникација со јавноста:

о Годишни извештаи за работата на единицата

о Јавни соопштенија и прес-релизи

о Презентации за граѓаните

о Евиденција на жалби и предлози од граѓани

Ж) ПЛАНОВИ И ПЕРСПЕКТИВИ

19. Стратешко планирање:

о Стратешки план за развој на единицата

о Годишни програми за работа

о „Планови за зголемување на капацитетите

о Проценки на потребите на заедницата

20. Идни проекти:

о Планирани набавки на опрема и возила

о. „Планови за дополнителни обуки на персоналот

о „Проекти за подобрување на инфраструктурата

о Барања за дополнително финансирање“.

Имателот на информации на ова Барање не одговорил во законски предвидениот рок, поради што Барателот на информацијата, не запазувајќи го законски предвидениот рок, поднел Жалба, заведена во Агенцијата со бр. 08-416 на 30.07.2025 година.

Постапувајќи по наведената Жалба, Агенцијата за заштита на правото на слободен пристап до информации од јавен карактер, истата ја **отфрли како ненавремена**, поради следното:

Агенцијата утврди дека во конкретниот случај, Барателот на информации ја поднесува Жалбата по истекот на законскиот рок, поради тоа што Барањето за пристап до информации од јавен карактер до Имателот го доставил на 09.06.2025 година, додека Жалбата до Агенцијата ја поднесува на 30.07.2025 година, што истата ја прави Жалбата ненавремена.

Во член 21 став 1 од Законот за слободен пристап до информации од јавен карактер е утврдено дека: „Имателот на информацијата е должен веднаш да одговори по Барањето на Барателот, а најдоцна во рок од 20 дена од денот на приемот на Барањето“.

Во член 22 став 1 и став 3 од Законот за слободен пристап до информации од јавен карактер е утврдено дека: „Во случај кога имателот на информацијата треба да овозможи делумен пристап до информацијата согласно со членот 6 став (4) од овој закон или поради обемноста на бараната информација му е потребно подолго време од рокот утврден во членот 21 од овој закон, рокот може да се продолжи најмногу до 30 дена од денот на приемот на барањето“, по навремено извесување до Барателот, односно „ако Имателот на информацијата не постапи во рокот од ставот (1) на овој член, барателот на информацијата може да поднесе жалба до Агенцијата“.

Доколку Имателот на информации не постапи согласно погоренаведените членови од Законот, се смета дека Барањето е одбиено, по што Барателот има право да поднесе жалба до Агенцијата во рок од 15 дена, согласно член 27 од Законот за слободен пристап до информации од јавен карактер.

Согласно член 27 став 1 од Законот за слободен пристап до информации од јавен карактер, против решението со кое имателот на информацијата го одбил или отфрлил барањето, барателот има право на жалба во рок од 15 дена од денот на приемот на решението до Агенцијата.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

 **ПламенкаБојчева**